text: 25 минути бързо ходене удължават живота с до 7 години - Вестник Утро
  25 минути бързо ходене удължават живота с до 7 години
  Здраве | От: 24 часа | 31 август 2015, 13:57 | коментара
  Ако крачите енергично само 25 минути на ден, можете да живеете с 3 до 7 г. по-дълго. Всекидневните умерени физически упражнения намаляват наполовина риска хората между 50 и 60 г. да умрат от инфаркт.
  Това показват резултатите от германско изследване, обявени на конгрес на Европейското общество по кардиология в Лондон.
  Редовното раздвижване забавя процеса на стареене, обявиха авторите на изследването. За теста доброволци на възраст 30-60 г., които дотогава не са спортували, правили ежедневни упражнения в продължение на 6 месеца. След този период у тях настъпили изменения, които довели до възстановяване на ДНК. Това било установено чрез маркери, измерващи стареенето.
  Специалистите съветват всеки да си изгради навици за редовно движение. То действа и като антидепресант, подобрява паметта и може да забави развитието на склероза.